ชากาแทค

ชากาแทคแสดงสดที่เมืองวุพเพอร์ทัล เยอรมนี เมื่อปี ค.ศ. 2014
ชากาแทค (Shakatak) เป็นวงดนตรีแนวแจ๊ส-ฟังก์ ที่ประสบความสำเร็จมากในแง่เชิงพาณิชย์อีกวงหนึ่งจากประเทศอังกฤษ และนำความเป็นแจ๊สเข้ามาผสมผสานกับดนตรีดิสโก้หรือฟังก์ได้อย่างกลมกลืนอยู่ตลอดเวลา และเพลงของพวกเขามักจะให้อารมณ์สำหรับยามค่ำคืนที่เต็มไปด้วยแสงสีอยู่เสมอ
ฟอร์มวงในปี 1980 ประกอบด้วยบิล ชาร์ป (คีย์บอร์ด, เปียโน, หัวหน้าวง), คีธ วินเทอร์ (กีต้าร์), จอร์จ แอนเดอร์สัน (เบส), โรเจอร์ โอเดลล์ (กลอง) และ ไนเจล ไรต์ (คียบอร์ด) ออกผลงานชุดแรกมีชื่อว่า Drivin Hard ซึ่งก็เป็นการเปิดประตูสู่วงการเพลง ในที่สุดปี 1982 อัลบั้มที่ดังที่สุดของวงคือ Nightbirds ก็วางจำหน่าย ได้จิลล์ ซาวาร์ดและแจ็กกี เรวี มาเป็นนักร้อง เพลง "Nightbirds" กลายเป็นเพลงที่ประสบความสำเร็จมากที่สุด และกลายเป็นเพลงฮิตตลอดกาลของวงจนกระทั่งปัจจุบัน ต่อจากนั้นก็ยังมีผลงานเด่น ๆ อีกมากมาย ไม่ว่าจะเป็น Invitations, Out Of This World, Down On The Streets ฯลฯ และยังมีการเดินสายออกทัวร์อย่างสม่ำเสมอ
แจ็กกี เรวีและไนเจล ไรต์ 2 สมาชิกหลักลาออกจากวงไปในช่วงปลาย ๆ ยุคคริสต์ทศวรรษ 1980 จึงทำให้ซาวาร์ดกลายเป็นนักร้องนำ และไนเจล ไรต์ก็กลายเป็นโปรดิวเซอร์ให้กับวง ในช่วงสั้น ๆ
ยุคคริสต์ทศวรรษ 1990 ชากาแทคมีสไตล์การเล่นที่เป็นคอนเทมโพแรรีแจ๊สมากขึ้น และคีธ วินเทอร์ก็ต้องออกจากวงไปเนื่องจากปัญหาสุขภาพที่ร้ายแรงจนไม่สามารถทำงานเพลงได้อีก ชากาแทคจึงเหลือสมาชิกอยู่เพียง 4 คน (อลัน วอร์มอลด์เป็นมือกีต้าร์ให้กับวง แต่ไม่ได้ถูกรวมว่าเป็นสมาชิกคนที่ห้า เขาเล่นกับวงจนกระทั่งเสียชีวิตในปี ค.ศ. 2023) แต่ก็ยังมีผลงานอยู่จนถึงปัจจุบัน ทั้งในรูปแบบอัลบั้มเต็ม หรือกึ่ง ๆ รวมฮิตที่เพิ่มเพลงใหม่เข้าไป

**สมาชิกวง**
สมาชิกปัจจุบัน- Jill Saward — นักร้องนำ, เพอร์คัชชัน, ฟลุต- Bill Sharpe — หัวหน้าวง, คีย์บอร์ดไฟฟ้า, เปียโน- Roger Odell — กลอง- George Anderson — เบส
สมาชิกร่วมทัวร์- Malcolm MacFarlane — กีตาร์- Jacqui Hicks – แซกโซโฟน, ฟลุต, ร้องประสาน- Debby Bracknell – ฟลุต, ร้องประสาน
 อดีตสมาชิกวง- Keith Winter — กีต้าร์ หนึ่งในสมาชิกก่อตั้งวงตั้งแต่แรก ออกจากวงในช่วงปลายคริสต์ทศวรรษ 1980 ด้วยปัญหาสุขภาพที่มีผลทำให้ไม่สามารถเล่นดนตรีได้อีก แต่ปัจจุบันสามารถกลับมาเล่นดนตรีได้อีกครั้ง- Steve Underwood — เบส เล่นเบสในอัลบั้ม Drivin' Hard ก่อนจะถูกแทนที่โดย George Anderson- Jackie Rawe — นักร้อง ทำหน้าที่ร้องใน 4 อัลบั้มแรก- Nigel Wright — คียบอร์ด, โปรดิวเซอร์- Norma Lewis — นักร้อง ทำหน้าที่ร้องในอัลบั้ม Out of This World- Friðrik Karlsson — กีตาร์ เล่นกีตาร์ให้วงช่วงระหว่างคริสต์ทศวรรษ 1990–2000

**อัลบั้มเต็ม**
 1981: Drivin' Hard- 1982: Night Birds- 1982: Invitations- 1983: Out of This World- 1984: Down on the Street- 1984: Shakatak Live in Japan (แสดงสด)- 1985: Live! (กุมภาพันธ์ 1985) (แสดงสด)- 1985: Day by Day/City Rhythm- 1986: Into the Blue- 1987: Golden Wings- 1987: Never Stop Your Love- 1988: Manic and Cool- 1988: Da Makani- 1988: Coolest Cuts- 1988: The Very Best of Shakatak- 1989: Nightflite- 1989: Turn the Music Up- 1990: Fiesta- 1990: Greatest Grooves- 1990: Perfect Smile- 1990: Night Moves- 1991: Bitter Sweet- 1991: Utopia- 1991: Open Your Eyes- 1991: The Remix Best Album- 1992: Night Moves- 1992: Christmas Dreams- 1993: Street Level- 1993: On the Street- 1993: Under the Sun- 1995: Full Circle- 1996: Shakatak The Collection- 1997: Let The Piano Play- 1998: Live at Ronnie Scott's- 1998: Shinin On- 1998: Christmas Album- 1998: Collection Vol. 1- 1999: Jazz In The Night- 1999: Magic- 2000: Shakatak The Collection Vol 2- 2001: Under Your Spell- 2002: Dinner Jazz- 2003: Blue Savannah- 2005: Easier Said Than Done (แสดงสด)- 2006: Beautiful Day- 2007: Emotionally Blue- 2009: Afterglow- 2011: Across The World- 2013: Once Upon A Time (อคูสติกส์)- 2014: On The Corner- 2016: Times and Places- 2019: In The Blue Zone- 2023: Eyes of the World

**อ้างอิง**

**แหล่งข้อมูลอื่น**
  เว็บไซต์ทางการของวง-  เว็บไซต์ทางการของ Bill Sharpe-  เว็บไซต์ทางการของ Jill Saward-  เว็บไซต์ทางการของ George Anderson date=2009-09-18 -  เว็บไซต์ทางการของ Roger Odell
หมวดหมู่:กลุ่มดนตรีแจ๊สสัญชาติอังกฤษ
หมวดหมู่:ศิลปินสังกัดโพลีดอร์เรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2523